उन्होंने कहा कि भाजपा ही निकाय चुनाव अपने चिह्न पर लड़ रही है। बसपा ने अपनी सरकार में यदि अच्छा कार्य किया होता तो उसकी सरकार नहीं जाती। वहीं सपा ने यदि अपने घोषणापत्र क ा लाभ दिलाने के लिए कार्य किए होते तो वह भी चुनाव चिह्न से मैदान में होते। आज यह दल छद्म वेश के रूप में चुनाव मैदान में है। घोषणापत्र में बेरोजगारी भत्ता देने में कोई शर्त नहीं लगाई गई थी लेकिन सरकार बनने पर शर्त लगाई जा रही है। किसानों के कर्ज माफी की घोषणा की लेकिन इस पर कोई पहल नहीं हुई। किसानों से वसूली पर भी रोक तक नहीं लगाई गई। कानून व्यवस्था की स्थिति लचर है। बिजली आपूर्ति बदहाल है। उन्होंने कार्यकर्ताओं से पार्टी के प्रत्याशियों को जिताने के लिए जुट जाने का आह्वान किया।